**DISPOZIŢIA nr. 394**

**din 8 septembrie 2022**

**privind constituirea** **Echipei de supervizare a Acordului contractual nr. 34881/285/2022**

Preşedintele Consiliului Judeţean Cluj,

Având în vedere referatul nr. , întocmit de Direcţia Dezvoltare şi Investiţii, Serviciul Managementul Proiectelor, privind constituirea Echipei de supervizare a Acordului contractual nr. 34881/285/2022

Ținând cont de:

* Proiectul ”*Creșterea siguranței pacienților spitalelor din municipiul Cluj-Napoca care utilizează fluide medicale”*, cod SMIS 151588

În conformitate cu prevederile:

* art. 173 alin. (1) lit. d) și alin. (5) lit. c), coroborat cu art. 191 alin. (1) lit. a), ale art. 2 din Anexa nr. 1 la O.U.G. nr. 57/2019 privind Codul Administrativ, cu modificările și completările ulterioare;
* Hotărârii nr. 1/2018 din 10 ianuarie 2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice,cu modificările si completările ulterioare;
* Clauzei 5.6 din Acordul contractual nr. 34881/285/2022 având ca obiect: **Reabilitare, extindere, modernizare instalații electrice, de ventilare și tratare a aerului, fluide medicale, sistem de detectare, semnalizare, alarmare la incendiu, sistem de detecție, semnalizare și alarmare în cazul depășirii concentrației maxime de oxigen la Spitalul Clinic de Recuperare din Cluj-Napoca – Proiectare și execuție**

În temeiul drepturilor conferite prin art. 196 alin. (1) lit. b) din O.U.G. nr. 57/2019 privind Codul Administrativ, cu modificările și completările ulterioare.

**D I S P U N E:**

**Art. 1.** Se constituie echipa de supervizare a Acordului contractual nr. 34881/285/2022 având ca obiect: **Reabilitare, extindere, modernizare instalații electrice, de ventilare și tratare a aerului, fluide medicale, sistem de detectare, semnalizare, alarmare la incendiu, sistem de detecție, semnalizare și alarmare în cazul depășirii concentrației maxime de oxigen la Spitalul Clinic de Recuperare din Cluj-Napoca – Proiectare și execuție***,* în următoarea componență:

| **Nume şi Prenume** | **Rolul propus în echipă** | **Funcția în cadrul instituției** |
| --- | --- | --- |
| Cosmin ROGOZAN | Supervizor | Consilier  Serviciul Managementul Proiectelor |
| Cosmin DÎRJAN | Diriginte de șantier | Consilier Serviciul Managementul Proiectelor |

**Art.2.** Echipa de supervizare este responsabilă de îndeplinirea atribuţiilor specifice Supervizorului, cuprinse în Acordul contractual nr. 34881/285/2022, exclusiv până la data începerii executării contractului de servicii de supervizare prin diriginți de șantier ce va fi atribuit în cadrul proiectului cu Cod SMIS 151588, aferent lucrărilor executate în temeiul Acordului contractual identificat anterior.

**Art. 3.** De la data atribuirii contractului de supervizare, echipa desemnată conform art. 1 va comunica, în copie, Supervizorului toate documentele emise în exercitarea atribuțiilor prevăzute la art. 2, iar cu data începerii executării contractului de servicii de supervizare prin diriginți de șantier, prezenta Dispoziție va înceta a mai produce efecte.

**Art. 4** Prezenta dispoziţie se comunică prin poșta electronică persoanelor desemnate la art. 1, Direcției Dezvoltare și Investiții şi Prefectului Judeţului Cluj.

**CONTRASEMNEAZĂ**

**PREŞEDINTE SECRETAR GENERAL AL JUDEŢULUI**

**ALIN TIȘE SIMONA GACI**